Μπορείτε να πληρώσετε για το Disney+ μέσω PayPal ή με χρήση μιας δωροκάρτας. Θα πρέπει να χρησιμοποιήσετε έναν λογαριασμό στο PayPal ο οποίος να είναι καταχωρημένος στη χώρα όπου θέλετε να κάνετε την εγγραφή σας στο Disney+. Αυτό όμως δεν συμβαίνει απαραίτητα με τις δωροκάρτες. Θεωρητικά, αν μένετε κάπου όπου το Disney+ δεν είναι διαθέσιμο, θα μπορούσατε να δημιουργήσετε έναν λογαριασμό στο iTunes στις ΗΠΑ (για χρήστες iOS) ή έναν λογαριασμό στο Google Play (για χρήστες Android). Με αυτόν τον τρόπο, μπορείτε να αγοράσετε μια δωροκάρτα iTunes ή Google Play η οποία να έχει επαρκές ποσό και να είναι στο κατάλληλο νόμισμα για να πληρώσετε τη συνδρομή σας στο Disney+. Ωστόσο, για να πραγματοποιήσετε την πληρωμή σας και να αποκτήσετε πρόσβαση στο Disney+, θα χρειαστεί να συνδέσετε το VPN σας σε έναν διακομιστή στις ΗΠΑ. Για παράδειγμα, δημιουργήστε έναν λογαριασμό στο iTunes ή στο Google Play στον οποίον θα ορίσετε ως χώρα σας τις ΗΠΑ και μετά προσθέστε χρήματα στον λογαριασμό σας. Στη συνέχεια, συνδέστε το VPN σας σε έναν διακομιστή των ΗΠΑ και ανοίξτε την εφαρμογή του Disney+ για να εγγραφείτε χρησιμοποιώντας τα χρήματα του App Store. Ωστόσο, θα πρέπει να έχετε υπόψη σας ότι αυτή η επιλογή έρχεται σε αντίθεση με τους όρους και τις προϋποθέσεις της πλατφόρμας και ως εκ τούτου, εγώ δεν σάς την προτείνω.